வசந்தம்

வசந்தம் தேவஅபிரா பூமியின் ஆழத்தில் இருந்து காதல் ! நெடுமரங்களின் வேர்களுள் புகுந்து மேலெழுந்து ! வசந்தத் துளிர்களின் நடுவில் மலர்களாகிறது. ! வேனிலின் அசைவற்ற மௌனத்தில், ! வெம்மையில் ! ஒவ்வொன்றாக விழுகின்றன மலர்கள் ! நிலம் மறைகிறது. ! ஏக்கம் கடலில் ஆவியாகி ! விசும்பின் உயரத்தில் திரண்டு ! விம்மி வெடிக்கிறது. ! நெடுமூச்செறிந்து ஆவிபடரும் மண்ணின் ! ஆன்மா அடங்குமோ! ! துளிகள் சொட்டும் காலையில் ! ஒற்றைக் குயிலின் ! தீராக் குரலிலும் சிதைகிறது ! வசந்தம். ! சித்திரை - 1995 ! தேவஅபிரா puvanendran@home.nl ! !  ! வெளிவர இருக்கும் இருண்ட காலத்தில் தொடங்கிய என் கனவுகளும் எஞ்சி இருப்பவைகளும் தொகுப்பிலிருந்து . ! இத் தொகுப்பை இலங்கையில் இருக்கும் நிகரி வெளியீட்டகம் வெளியிடவுள்ளது. எனது கவிதைகள் ஏற்கனவே சரிநிகர், மூன்றாவது மனிதன், திண்ணை, விளக்கு, ழகரம், ஒளி, திசை போன்ற இதழ்களில் வெளிவந்துள்ளன